PLANB พุ่ง 8% ลุ้นธุรกิจสื่อนอกบ้านฟื้นตัวเร็ว-เล็งจัดอีเว้นท์ครึ่งปีหลัง
PLANB พุ่ง 8% ลุ้นธุรกิจสื่อนอกบ้านฟื้นตัวเร็ว-เล็งจัดอีเว้นท์ครึ่งปีหลัง
PLANB พุ่ง 8% ลุ้นธุรกิจสื่อนอกบ้านฟื้นตัวเร็ว-เล็งจัดอีเว้นท์ครึ่งปีหลัง
11 พ.ค. 2563

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 10.57 น. อยู่ที่ 5.75 บาท บวก 0.45 บาท หรือ 8.49% ด้วยมูลค่าซื้อขาย 250.54 ล้านบาท
บล.เคทีบี (ประเทศไทย) ระบุในบทวิเคราะห์ฯแนะนำหุ้น บมจ.แพลน บี มีเดีย (PLANB) เป้าเชิงกลยุทธ์ 7.00 บาท มองว่าธุรกิจสื่อที่เป็น outdoor หรือทั่ว ๆ ไป น่าจะกลับมาได้เร็วเมื่อกิจกรรมทางเศรษฐกิจกลับมา ขณะที่ต้องยอมรับว่ากำไรทั้งปี 63 ไม่น่าจะดี แต่ปีหน้ามีโอกาสที่จะกลับมาใกล้ฐานเดิมที่กว่า 700 ล้านบาท หรือมากกว่า พร้อมประเมินกำไรสุทธิ ไตรมาส 1/63 ที่ 95 ล้านบาท (-38% จากช่วงเดียวกันเมื่อปีก่อน, -57% จากไตรมาสก่อน) จากผลกระทบโควิด-19
ทั้งนี้ ช่วงครึ่งปีหลังประเมินว่างานอีเว้นท์จะกลับมา คือ Thailand Premier League, BNK48’s Handshake event รวมทั้ง  smart bus shelter และ 7-Eleven ที่เป็นรายได้ใหม่ก็จะทยอยเข้ามาด้วย
 
 